open-index/open-wikipedia-markdown huggingface dataset:
Novhorodas-Siverskas kņazi

thumb|120px|Kņaza Kaributa ģerbonis (14. gadsimts).
thumb|120px|Severijas zemju (''Seweia'') ģerbonis 17. gadsimtā.

**Novgorodas-Severskas kņazi** bija Rurika dinastijai piederīgi Novhorodas-Siverskas valdnieki tagadējās Ukrainas un Krievijas Federācija teritorijā. Kņazi zināmi no 1097. gada, kad Kijivas lielkņaza Svjatoslava Jaroslaviča dēls Čerņihivas kņazs Oļegs Svjatoslavičs sadalīja Čerņihivas zemi un apmetās valdīt Siverskas Novhorodā. Pēc nokļūšanas Zelta Ordas atkarībā tika izveidota Čerņihivas-Siverskas zeme, par kuras galveno pilsētu kļuva Brjanska.

Lietuvas valdnieks Aļģirds ap 1355. gadu atkal sadalīja bijušo Čerņihivas-Siverskas jeb Siverščinas zemi trīs dalienās. Čerņihivā un Trubačevskā valdīja viņa dēls Dmitrijs (*Dmitrijus Algirdaitis*, 1356.—1379. gadā un 1388.—1399. gadā), Brjanskā un Novhorodā-Siverskā 1386.—1392./93. gadā valdīja viņa dēls Kaributs (*Kaributas*), kristīgais vārds Dmitrijs, bet Siverskas Starodubā valdīja viņa radinieks Patrikejs Narimanta dēls. Pēc 1401. gada Vītauts Dižais šīs kņazistes pilnīgi iekļāva Lietuvas dižkunigaitijas sastāvā, par Novhorodas-Siverskas kņazu kļuva Švitrigailis.

Pēdējie kņazi zaudēja varu 1523. gadā, kad viņu zemi pievienoja Maskavijai.

## Kijivas Krievzemes sastāvā (1097—1132)
* Oļegs Svjatosavičs (*Олег Святославич*, 1097—1115), Kijivas lielkņaza Svjatoslava Jaroslaviča dēls, Siverskas Novhorodas kņazs
* Vsevolods Olgovičs (*Всеволод Ольгович*, 1115—1127), Čerņihivas kņazs, Kijivas lielkņazs
* Vladimirs Davidovičs (*Владимир Давыдович*, 1127—1139)
* Igors Olgovičs (*Игорь Ольгович*, 1139—1146)
* Svjatoslavs Olgovičs (*Святослав Ольгович*, 1146—1157), Čerņihivas kņazs
* Svjatoslavs Vsevolodovičs (*Святослав Всеволодович (князь киевский)*, 1157—1164), Kijivas lielkņazs 
* Olegs Svjatoslavičs (*Олег Святославич (князь новгород—северский)*, 1164—1180) 
* Igors Svjatoslavičs (*Игорь Святославич*, 1180—1198), "Teiksmas par Igora kauju" varonis, zaudēja kauju pret kumānu hanu Končaku (1185)
* Vladimirs Igorevičs (*Владимир Игоревич*, 1198—1206)
* Oļegs Igorevičs (*Олег Игоревич*, no 1206), Kurskas kņazs
* Izjaslavs Vladimirovičs (*Изяслав Владимирович (князь киевский)*, no 1239), Kijivas lielkņazs

## [[Lietuvas dižkunigaitija]]s vasaļi (1386—1401)
thumb|300px|Novhorodas-Siverskas kņaziste kā Lietuvas vasaļvalsts 1389. gada kartē.
* Dmitrijs Kaributs (*Dmitrijus Kaributas, Корибут (Дмитрий) Ольгердович*, 1380—1393), Lietuvas dižkunigaiša Aļģirda dēls 
* Švitrigailis, kristītais vārds Boļeslavs, (1404—1408, 1420—1438), Lietuvas dižkunigaiša Aļģirda dēls, Lietuvas dižkunigaitis
* Ivans Šemjakins (*Шемякин, Иван Дмитриевич*, 1454— pēc 1471)
* Vasīlijs Šemjakins (*Шемякин, Василий Иванович*), pēc 1500. gada viņu pakļāva Maskavas lielkņazs Ivans III.

Pēdējo Siverskas Novhorodas kņazu Vasīliju Šemjakinu apcietināja 1523. gadā un kņazisti likvidēja.
FIFA Street 4

***FIFA Street 4*** ir FIFA Street sporta spēļu sērijas datorspēle, ko izstrādājis EA Canada un izdevis EA Sports. Tā ir pirmā spēle šajā sērijā pēc četru gadu pārtraukuma, spēle izmanto to pašu dzinēju, ko FIFA 12. Par spēli pirmo reizi paziņoja 2011. gada augustā un to izdeva 2012. gada martā ASV un Eiropā.

## Ārējās saites
* Oficiālā mājaslapa
Andreass Klēdens

**Andreass Klēdens** (; dzimis ) ir bijušais profesionālais Vācijas šosejas riteņbraucējs. Viņa lielākie sasniegumi ir bronzas medaļa 2000. gada Olimpiskajās spēlēs un otrā vieta 2004. un 2006. gada Tour de France. Klēdens ir garš vieglas miesasbūves braucējs, pietiekami spēcīgs, lai iegūtu augstas vietas lielo tūru kopvērtējumā, bet tiek uzskatīts, ka viņa sniegumam traucēja vairāki savainojumi.

Pēdējā viņa pārstāvētā komanda bija **.

## 2009. gada dopinga apsūdzības
2009. gadā tika publiskotas apsūdzības, ka Klēdens 2006. gada Tour de France laikā izmatojis Freiburgas Universitātes klīniku nelegālai asins pārliešanai. Vēlāk Freiburgas ārsti apstiprināja, ka veikuši Klēdena un viņa *[[T-Mobile Team|T-Mobile]]* komandas biedru Matiasa Keslera un Patrika Sinkeviča asins pārliešanu un uzglabāšanu.

## Atsauces

## Ārējās saites
Pruhņika

**Pruhņika** () ir pilsēta Polijā, Piekarpatu vojevodistē, uz austrumiem no Žešovas.

## Atsauces

## Ārējās saites
Jaslo apriņķis

**Jaslo apriņķis** () ir apriņķis Polijā, Piekarpatu vojevodistē. Apriņķis robežojas ar Piekarpatu vojevodistes Dembicas, Stšižovas un Krosno apriņķiem, Mazpolijas vojevodistes Gorlices un Tarnovas apriņķiem, kā arī Slovākiju. 

## Apskates objekti
*Maguras nacionālais parks (*Magurski Park Narodowy*)

## Galerija

Krempna_-_widok_ogólny.JPG|Maguras nacionālais parks


## Ārējās saites
*Maguras nacionālais parks
Team RadioShack

***Team RadioShack*** bija profesionāla ASV šosejas riteņbraukšanas komanda, kuras galvenais sponsors bija ASV elektronikas mazumtirdzniecības tīkls *[[RadioShack]]*. Par tās izveidi tika paziņots 2009. gada 23. jūlijā. Komandas līdzīpašnieks un līderis bija Lānss Ārmstrongs un komanda piedalījās lielajās tūrēs un *[[UCI ProTour]]*. Komandu pārvaldīja *Capital Sports and Entertainment* no Ostinas, kura pārvalda arī *[[Trek]]-[[Livestrong]]* U23 attīstības komandu un iepriekš arī *[[Discovery Channel Pro Cycling Team|Discovery Channel]]* komandu.

Komandas sākotnējais menedžeris bija Johans Breinēls, bet sporta direktors bija bijušais riteņbraucējs Dirks Demols. Komandai pievienojās bijušie *Discovery Channel* braucēji Vjačeslavs Jekimovs un Hosē Azevedu, kuri uzņēmās arī pienākumus komandas vadībā. Ārmstrongs izteicās, ka komanda popularizēs *[[Livestrong]]* pretvēža kampaņas, ko veidoja viņa Lānsa Ārmstronga fonds, un par komandas sponsoriem kļūs Trek, SRAM un Nike sporta apģērbu līnija.

Komanda beidza pastāvēt esošajā veidolā līdz ar 2011. gada sezonas beigām, kad *Radioshack* atgrieza savu *World Tour* licenci UCI. Divi galvenie sponsori, *Radioshack* un *[[Nissan]]* nomainīja sponsorējamo komandu uz *[[Leopard Trek]]* komandu. Sporta direktors Johans Breinēls kopā ar vairākiem braucējiem pārcēlās uz *Radioshack-Nissan* komandu. *Radioshack* šīs izmaiņas aprakstījuši kā apvienošanos, kamēr, *Leopard Trek* īpašnieks Flavio Beka uzsvēra, ka viņa komanda turpina darbību un vienkārši pārņem *Radioshack* komandas sponsorus un dažus viņu sportistus. Jaunā komanda tika reģistrēta Luksemburgā.

## Atsauces

## Ārējās saites

* 
* UCI komandas profils
* 
* 
* RadioShack komandas Trek Madone velosipēdu izgatavošana YouTube
* Trek-Livestrong U23 komanda
Perejaslavļas kņazi

thumb|300px|Perejaslavļas kņaziste pirms mongoļu uzbrukuma 1237. gadā.

**Perejaslavļas kņazi** bija Rurika dinastijai piederīgi Perejaslavļas kņazistes valdnieki tagadējās Ukrainas teritorijā. Kņazi zināmi no 1054. gada, kad Kijivas lielkņazs Jaroslavs Gudrais Perejaslavļu piešķīra valdīšanā savam dēlam Vsevolodam Jaroslavičam. Bieži vien Perejaslavļas kņazi kļuva arī par Kijivas lielkņaziem. 1146.-1154. gadā, kad par Kijivas lielkņaza titulu un varu Senajā Krievzemē ar mainīgām sekmēm cīnījās Izjaslavs Mstislavičs un Jurijs Dolgorukijs, par Perejaslavļas kņazu viņi pārmaiņus iecēla savus dēlus.

Arī pēc tam, kad varu Kijivā ieguva Suzdaļas kņazu dzimta, viņi pēc tradīcijas ielika Perejaslavļas kņaza amatā savus brāļus vai dēlus. 1239. gada 3. martā Perejaslavļu ieņēma mongoļu karaspēks un no 1245. gada tā atradās Zelta Ordas pakļautībā, kuras hani Perejaslavļā atsevišķus kņazus neiecēla un to pārvaldīja Kijivas kņazu dēli.

Kad 1321. gadā Lietuvas dižkunigaitis Ģedimins kaujā pie Irpeņas sakāva Zelta Ordas hanam pakļautos krievu kņazus, starp kritušajiem kņaziem bija pieminēts arī Perejaslavļas kņazs Oļegs. 1363. gadā Perejaslavļas kņaziste tika inkorporēta Lietuvas dižkunigaitijas sastāvā.

## Kijivas Krievzemes sastāvā (1054-1187)
* Vsevolods Jaroslavičs (*Всеволод Ярославич*, 1054—1078), Kijivas lielkņaza Jaroslava Vladimiroviča (Gudrā) dēls. 1076. — 1077. gadā bija Kijivas lielkņazs.
* Rostislavs Vsevolodovičs (*Ростислав Всеволодович*, 1078—1093†)
* Vladimirs Vsevolodovičs Monomahs (*Владимир Всеволодович Мономах*, 1094—1113)
* Svjatoslavs Vladimirovičs (*Святослав Владимирович (князь переяславский)*, 1113—1114)
* Jaropolks Vladimirovičs (*Ярополк Владимирович*, 1114—1132)
* Vsevolods Mstislavičs (*Всеволод Мстиславич (князь новгородский)*, 1132)
* Jurijs Vladimirovičs (*Юрий Владимирович Долгорукий*, 1132, 1135)
* Izjaslavs Mstislavičs (*Изяслав Мстиславич*, 1133, 1141—1146)
* Vjačeslavs Vladimirovičs (*Вячеслав Владимирович*, 1134)
* Andrejs Vladimirovičs (*Андрей Владимирович Добрый*, 1135—1141)
* Mstislavs Izjaslavičs (*Мстислав Изяславич (князь киевский)*, 1146—1149, 1152—1154)
* Rostislavs Jurjevičs (*Ростислав Юрьевич*, 1149—1152)
* Gļebs Jurjevičs (*Глеб Юрьевич*, 1154—1169)
* Vladimirs Gļebovičs (*Владимир Глебович (князь переяславский)*, 1169—1187), pieminēts "Teiksmā par Igora kauju"

## Vladimiras-Suzdaļas kņazu atkarībā
* Jaroslavs Mstislavičs (*Ярослав Мстиславич Красный*, 1187—1199)
* Jaroslavs Vsevolodovičs (*Ярослав Всеволодович (князь владимирский)*, 1200—1206)
* Mihails Vsevolodovičs (*Михаил Всеволодович*, 1206—1207)
* Vladimirs Rurikovičs (*Владимир Рюрикович*, 1207—)
* Vladimirs Vsevolodovičs (*Владимир Всеволодович (князь стародубский)*, 1213—1215), nokļuva polovciešu gūstā 
* Vsevolods Konstantinovičs (*Всеволод Константинович*, 1227)
* Svjatoslavs Vsevolodovičs (*Святослав Всеволодович (князь владимирский)*, 1228— pēc 1238)

## Zelta Ordas atkarībā
* Oļegs (—1321†), kritis kaujā pie Irpeņas.
Blades of Time

***Blades of Time*** ir rīcības-piedzīvojumu spēle, ko izstrādājusi Gaijin Entertainment un izdevis Konami PlayStation 3 un Xbox 360 spēļu konsolēm. Spēle ir pēctece senākam Gaijin Entertainment darbam X-Blades. Blades of Time tika izdots 2012. gada martā ASV un Japānā.

## Ārējās saites
* Oficiālais treileris
Kaligrāfija

thumbnail|upright=1.2|Kaligrāfiski uzrakstīts vārds ''Calligraphy''
**Kaligrāfija** (, *kallos* un , *graphẽ* — ‘skaists (glīts) raksts’) jeb **glītrakstīšana** ir māksla skaisti un skaidri rakstīt rokrakstā. Tā ir viena no tēlotāja mākslas nozarēm. Kaligrāfijas speciālistu sauc par **kaligrāfu**. Kaligrāfijā rakstītās zīmes sauc par kaligrammām. Agrāk latviešu valodā šī māksla ir saukta arī par **skaistrakstību**, **daiļrakstību** un **košrakstību**.

Kaligrāfijas vēsture ir saistīta ar rakstības un rakstāmrīku vēsturi. Īpaši augsti kaligrāfijas mākslu vērtē musulmaņu kultūrā. Saskaņā ar pravieša Muhameda mācību, "rakstība ir puse no zināšanām", un islāms atzīst rakstības dievišķo izcelsmi. Lieliska mākslinieciskā izteiksme ir atrodama arī viduslaiku Ķīnas, Persijas, Centrālāzijas un Eiropas kaligrāfijā. Ķīnā kaligrāfiju vēl aizvien bieži vērtē augstāk nekā glezniecību. Līdz ar grāmatu iespiešanas un tipogrāfijas tehnoloģijas attīstību, kaligrāfijas nozīme ir stipri samazinājusies. Mūsdienu kaligrāfija ir diezgan daudzveidīga — no ikdienišķa rokraksta uzrakstiem uz pastkartēm līdz augstākajai mākslai, kurā ar roku rakstītā zīmes izpausme ne vienmēr rada skaidru burtu formu.

## Piederumi
Kaligrāfijas pamatpiederumi ir rakstāmrīks un tintnīca. Par rakstāmrīku var kalpot otas un rakstāmspalvas. Tās var būt ar plakaniem, apaļiem vai asiem galiem, kas lielā mērā nosaka arī vēlāk uzrakstīto simbolu izskatu. Savukārt tintnīcā var iepildīt gan tinti, gan tušu. Rakstāmā tinte parasti ir uz ūdens bāzes un ir ievērojami mazāk viskoza nekā drukāšanā izmantotās eļļas bāzes tintes.

Liela nozīme ir arī papīram, uz kura tiek rakstīts. Augstas kvalitātes papīrs ar labu absorbcijas spēju ļauj veidot tīrākas līnijas.

## Kaligrāfija Eiropā
[thumbnail|upright=1.0|1407. gadā kaligrāfiski uzrakstīts [Bībeles fragments]]
Kaligrāfija Eiropā ir attīstījusies uz sengrieķu un romiešu rakstības pamatiem. Pirmie alfabēti parādījās trešajā tūkstošgadē pirms mūsu ēras. Latīņu alfabēta tiešais priekštecis bija etrusku alfabēts. Sākotnēji rakstībā tika izmantoti tikai lielie burti. Kristietības izplatīšana vienlaicīgi ļāva izplatīties Eiropā arī kaligrāfijas mākslai, jo bija nepieciešams lielos daudzumos pārrakstīt Bībeli un citus reliģiskos tekstus.

## Ķīniešu kaligrāfija
Kaligrāfijai ir liela nozīme Ķīnā, kur tai ir patstāvīgs tēlotāja mākslas žanra statuss. Tā tiek vērtēta pat augstāk nekā glezniecība. Šajā mākslā galvenokārt tiek rakstītas ķīniešu rakstzīmes. Ķīniešu kaligrāfijas tradīcijas ir senas un smalki izstrādātas līdz vismazākajām niansēm, tās uzplaukums bija Dzjiņu dinastijas laikā un turpina pilnveidoties arī mūsdienās. Kaligrāfija bija jāapgūst ikvienam izglītotam ķīnietim. Balstoties uz ķīniešu kaligrāfiju, ir izveidojušās arī japāņu, korejiešu, vjetnamiešu kaligrāfijas.

## Atsauces

## Ārējās saites

* 
*
Zodiaks (slepkava)

**"Zodiaks"** () bija sērijveida slepkava, kas darbojies Ziemeļkalifornijā 1960. gadu beigās un 1970. gadu sākumā.

Slepkavas identitāte vēl joprojām nav zināma. "Zodiaks" savus upurus nogalināja Benīsijā, Valeiho, pie Beriesas ezera un Sanfrancisko laikā no 1968. gada decembra līdz 1969. gada decembrim. Viņš uzbruka četriem vīriešiem un trīs sievietēm vecumā no 16 līdz 29 gadiem. Slepkava parakstījās kā "Zodiaks" Sanfrancisko līča apgabala laikrakstiem adresētajās vēstulēs. Tāpat vēstulēs tika iekļautas četras kriptogrammas, kuras, pēc viņa paša vārdiem, saturēja slepkavas privātos datus. Tikai divas no četrām kriptogrammām tika atrisinātas, no kurām otra atrisināta 2020. gadā. 2007. gadā tika izdota filma "Zodiaks".

## Literatūra
* 

## Ārējās saites
* FIB
Tveras kņazi

thumb|180px|Tveras ģerbonis (1672). 
thumb|350px|Tveras lielkņaziste 1389. gada kartē.
**Tveras kņazi** bija Rurika dinastijai piederīgi Tveras kņazistes valdnieki no 1246. līdz 1485. gadam. No 1305. gada Tveras kņazi cīnījās ar Maskavas kņaziem par Zelta Ordas vietvalžu (lielkņazu) statusu krievu zemēs.

13. gadsimtā Zelta Ordas vietvalži krievu kņazistēs bija Vladimiras-Suzdaļas kņazi, 1247. gadā kņazs Svjatoslavs Vsevolodovičs Tveru piešķīra valdījumā kņazam Jaroslavam Jaroslavičam. Pēc viņa vecāko brāļu un sāncenšu Aleksandrs Jaroslaviča (Ņevska) un Andreja Jaroslaviča nāves viņš pats kļuva par lielkņazu un Zelta Ordas vietvaldi pār citiem krievu kņaziem (1264).

Arī viņa dēlu Mihailu Jaroslaviču Zelta ordas hans Muhameds Uzbeks () iecēla par lielkņazu, bet pēc apsūdzības hana māsas Končakas (Agafjas) noindēšanā viņu sodīja ar nāvi (1318).
 
1349. gadā Tveras kņazi saradojās ar Lietuvas dižkunigaišiem. Kad novājinoties Zelta ordas varai, Maskavas kņazs Vasīlijs Dmitrijevičs pēc 1389. gada sevi sāka dēvēt par Maskavas lielkņazu, Tveras kņazi arī no Zelta Ordas hana Tohtamiša ieguva tiesības saukties par lielkņaziem.

## Tveras kņazi
* Jaroslavs Jaroslavičs (*Ярослав Ярославич*), Tveras kņazs 1247.-1272., Vladimiras-Suzdaļas lielkņazs 1264.-1271.
* Svjatoslavs Jaroslavičs (*Святослав Ярославич*), valdīja 1272.-1285.
* Mihails Jaroslavičs (*Михаил Ярославич Тверской*), valdīja 1285.-1318., Vladimiras-Suzdaļas lielkņazs 1304.-1318.
* Dmitrijs Mihailovičš (*Дмитрий Михайлович Грозные Очи*), valdīja 1318.-1326.
* Aleksandrs Mihailovičs (*Александр Михайлович*), valdīja 1326.—1327.; 1338.—1339. Vladimiras-Suzdaļas lielkņazs 1326.-1327.
* Konstantīns Mihailovičs (*Константин Михайлович*, 1328—1338, 1339—1345)
* Vsevolods Aleksandrovičs (*Всеволод Александрович*, 1346 - 1351)
* Vasīlijs Mihailovičs (*Василий Михайлович Кашинский*, 1351 - 1368)

## Tveras lielkņazi
* Mihails Aleksandrovičs (*Михаил Александрович*, 1368—1399), lielkņazs no 1375. gada, 
* Ivans Mihailovičs (*Иван Михайлович*, 1399—1425)
* Aleksandrs Ivanovičs (*Александр Иванович*, 1425), miris no mēra
* Jurijs Aleksandrovičs (*Юрий Александрович*, 1425), miris no mēra
* Boriss Aleksandrovičs (*Борис Александрович*, 1425—1461), Lietuvas dižkunigaiša Vītauta sabiedrotais 
* Mihails Borisovičs (*Михаил Борисович*, 1461—1485), Lietuvas dižkunigaiša un Polijas karaļa Kazimira sabiedrotais.

1485. gadā Maskavas lielkņazs Ivans III anektēja Tveras kņazisti un piespieda pēdējo lielkņazu Mihailu bēgt uz Lietuvu, viņa vietā par Tveras lielkņazu ieceļot savu dēlu Ivanu (līdz 1490). Krievijas cars Ivans IV Tveras kņaza titulu uz laiku piešķīra pareizticībā pārgājušajam hanam Simeonam Bekbulatovičam, kas uz laiku 1576. gadā skaitījās arī Krievijas cars.

## Ārējās saites

* Tveras kņazistes vēsture (krieviski)
* Tveras kņazistes karte (1322)
* Tveras kņazistes karte (1360)
Kāmasūtra

thumb|150px|Kāmasūtra
**Kāmasūtra** () ir sens indiešu teksts, kas tiek uzskatīts par standartizētu cilvēka seksuālās uzvedības aprakstu, ko sarakstījis Vātsjājana Mallānaga. Šajā traktātā tiek stāstīts, ka aprakstītās metodes paredzētas pilnīgai mīlas izpausmei ar miesas tuvību starp vīrieti un sievieti.

Traktāts sastāv no 1250 pantiem, kas sadalīti 36 nodaļās un 7 daļās, aptverot dzīves aspektus, kas ir būtiski pilnvērtīgai un harmoniskai eksistencei. Kāmasūtra piedāvā gan praktiskus padomus dzimumaktiem, gan filozofiskus ieskatus mīlestībā un attiecībās, uzsverot, ka mīlestība ir ne tikai fiziska piepildījuma, bet arī garīga un emocionāla pilnība.

Vēsturnieki uzskata, ka Kāmasūtra ir sacerēta starp 400. gadu p.m.ē. un 200. gadu m.ē., un laika gaitā ir iztulkota daudzās pasaules valodās, tostarp latviski, kļūstot par daļu no pasaules literatūras kanona.

Lai gan Kāmasūtra pirmām kārtām bija domāta augstāko kastu pārstāvjiem un tiem, kas bija labi izglītoti, laika gaitā tās principi un idejas izplatījās arī plašākā sabiedrībā. Viduslaikos un agrīnā jaunlaikā teksts Eiropā bija maz zināms, līdz 19. gadsimta beigās britu pētnieki, piemēram, Ričards Bērtons, to iztulkoja angļu valodā un iepazīstināja ar Rietumu lasītājiem. Tulkojums radīja lielu interesi un dažkārt arī izbrīnu, ņemot vērā tā laika konservatīvās morāles normas.

## Atsauces
Luijs XIII

**Luijs XIII** (*Louis XIII*;  — ) bija Burbonu dinastijas Francijas un Navarras karalis (1610—1643).

Viņš kļuva par karali astoņu gadu vecumā pēc sava tēva Anrī IV nāves atentātā. Taču faktiskā valsts vadītāja, kamēr Luijs bija nepilngadīgs, bija viņa māte Marija Mediči. 1617. gadā Luijs XIII sāka valdīt pastāvīgi. No 1624. gadā Francijas Pirmais ministrs bija kardināls Rišeljē, kuram bija ļoti liela loma valsts vadībā Luija XIII laikā. Šis laiks vēsturē iegājis ar *Académie française* izveidošanu un lielo feodāļu sacelšanās beigšanu. Francijas lielākā uzvara pār Hābsburgu impēriju bija Rokruā kaujā (1643) tikai piecas dienas pēc Luija XIII nāves. Šī kauja iezīmēja Spānijas militāro norietu Eiropā un Francijas dominances sākšanos.

## Ārējās saites
Stoningtonailenda

**Stoningtonailenda** ( vai *Base E*) bija Lielbritānija polārstacija Antarktīdā. Izvietota uz Stoningtonas salas Margeritas līča austrumos pie Antarktīdas pussalas piekrastes. Izveidota 1946. gada 25. februārī kā “Bāze E” (*Base E*)  no amerikāņu Īstbeisas stacijas. Galvenās pētījumu jomas bija ģeodēzija, kartogrāfija, ģeoloģija, meteoroloģija un bioloģija. 1948./1949. gados stacijas komandieris bija slavenais polārpētnieks Vivjens Fukss. Stacija tika pirmoreiz slēgta 1950. gada 12. februārī. Stacijas darbība atjaunota 1958. gada 9. martā līdz nākamā gada 7. martam. 1960. gadā, sakarā ar Horsšūailendas stacijas slēgšanu, Stoningtonailendas stacija tika no jauna atvērta. 1961. gadā rekonstruēta, uzbūvējot jaunu galveno ēku. Darbojās līdz 1975. gada 23. februārim.

1992. gadā stacija un tās apkārtne tika sakopta un pielāgota tūristu apmeklējumiem. 1995. gadā Stoningtonailendas stacijai tika piešķirts vēstures pieminekļa un speciāli aizsargājamas vietas (Nr. 95) statuss.

## Atsauces

## Ārējās saites
* Fids Gallery - Stonington Island - Base E
Resident Evil: Operation Raccoon City

***Resident Evil: Operation Raccoon City*** ir *[[Resident Evil (sērija)|Resident Evil]]* trešās personas šaujamspēļu sērijas datorspēle, ko izstrādājis *[[Slant Six Games]]* un izdevis *[[Capcom]]* *[[PC]]*,  *[[Xbox 360]]* un *[[PlayStation 3]]* konsolēm. Spēles darbība noris apmēram tajā pašā laikā, kad *[[Resident Evil 2]]* un *[[Resident Evil 3: Nemesis]]*. Spēle tika izdota 2012. gada martā Eiropā un Austrālijā, bet tā paša gada aprīlī — Japānā.

## Ārējās saites
* Oficiālā mājaslapa
Kaligrāfi

**Kaligrāfi** var būt:
* kaligrāfijas speciālisti,
* "Kaligrāfi" — neformālās mākslas mākslinieku grupa.
Mārtiņš Jakovļevs

**Mārtiņš Jakovļevs** (dzimis  Jēkabpilī) ir bijušais latviešu hokejists, aizsargs. Karjeras laikā spēlējis dažādos Eiropas līgu klubos, kļuvis par Latvijas, Ukrainas un Spānijas čempionu.

## Spēlētāja karjera
Hokejista karjeru sācis 2006. gadā, Liepājas "Metalurga" U-18 komandā. 2008.—2009. gada sezonā debitējis Latvijas čempionātā SK LSPA/Rīga sastāvā. 2009.—2010. gada sezonu aizvadīja Baltkrievijas Ekstralīgā HK Dinamo Juniors sastāvā. No 2010. līdz 2012. gadam Jakovļevs spēlēja Jaunatnes hokeja līgas kluba HK Rīga sastāvā, taču 2012.—13. gada sezonā Rīgas "Dinamo" viņu izīrēja Mestis klubam Jokipojat.

2013. gada oktobrī noslēdza viena gada līgumu ar Itālijas hokeja līgas klubu HC Fassa. Turpmākajās sezonās spēlējis dažādos Polijas, Kazahstānas, Krievijas, Slovākijas un Ukrainas klubos. 2017. gadā Doneckas "Donbass" sastāvā kļuva par Ukrainas čempionu. 2019.—20. gada sezonu aizvadīja Latvijas čempionāta komandā HK Dinaburga, pilda tās kapteiņa funkcijas.

Karjeras laikā aizvadījis 19 spēles Latvijas hokeja izlases sastāvā. Pārstāvējis Latvijas jaunatnes izlases.

## Ārējās saites
Stacking

***Stacking*** ir piedzīvojumu datorspēle, ko izstrādājis Double Fine Productions un izdevis THQ PC un Xbox 360, PlayStation 3 konsolēm. Spēle ir balstīta uz krievu matrjoškas lellēm. Spēle izdeva 2011. gada februārī PlayStation 3 un Xbox 360 platformām, bet 2012. gada martā arī PC.

## Ārējās saites
* Double Fine oficiālā mājaslapa
Silent Hill: Downpour

***Silent Hill: Downpour*** ir Silent Hill izdzīvošanas spēļu sērijas datorspēle, ko izstrādājis Vatra Games un izdevis Konami Digital Entertainment, Xbox 360 un PlayStation 3 konsolēm. Šī ir pirmā spēle sērijā, kurai ir 3D atbalsts. Spēle tika izdota 2012. gada martā Eiropā un ASV, bet tā paša gada aprīlī — Austrālijā.

## Ārējās saites
* Oficiālā mājaslapa
Sarkaņi (Lendžu pagasts)

**Sarkaņi** (arī **Sarkanes**) ir ciems Rēzeknes novadā, Lendžu pagastā centrs. Izvietojies pagasta austrumos Cirma un Sedzera ezeru krastos 5 km no pagasta centra Lendžiem, 18 km no novada domes Rēzeknē un 256 km no Rīgas.

Sarkaņi ir sena apdzīvotā vieta, kuras nosaukums, pēc nostāstiem, cēlies no asiņainajām kaujām starp latgaļiem un vācu krustnešiem. Mūsdienu apdzīvotā vieta veidojusies ap Sarkaņu muižas centru (tagad dzīvojamā māja).

Sarkaņos atrodas Jaunavas Marijas bezvainīgās ieņemšanas katoļu baznīca. Baznīca un zvanu tornis-kapliča ir valsts nozīmes arhitektūras pieminekļi.

Sarkaņu ciema apkārtnē atrodas dabas liegums Gaiļu kalns, kas aizsargā vairākas lielas un īpatnējas Zviedrijas kadiķa audzes.

1897. gadā katoļu muižā bija 17 sētas ar 118 cilvēkiem.

## Iedzīvotāju skaita izmaiņas
Esošajās robežās, pēc CSP datiem.

## Atsauces
1333. gads

**1333. gads** () bija gads, kas pēc Jūlija kalendāra sākās piektdienā.

## Notikumi
* 2. marts — Kazimirs III Lielais kļuva par Polijas karali.
* 19. jūlijs — Skotijas neatkarības karš: notika Halidonhilas kauja, kurā Skotijas Karaliste zaudēja Anglijas Karalistei.

### Nezināms datums

## Dzimuši

## Miruši
* 2. marts — Vladislavs I Elkonītis, Polijas karalis (dzimis 1260. vai 1261. gadā)
SwissCube

***SwissCube*** ir Šveices pirmais pavadonis. Nanopavadoni izgatavoja studenti no Lozannas federālās politehniskās skolas (*École Polytechnique Fédérale de Lausanne*, *EPFL*). Kosmiskais aparāts orbītā tika palaists 2009. gadā.

*SwissCube* ar masu aptuveni 1 kg izgatavots pēc *[[CubeSat]] 1U* formas. Pavadonis paredzēts atmosfēras augšējo slāņu spīdēšanas (naktī) pētījumiem, kā arī izmēģināt tehnoloģijas, kuras tiks lietotas nākamos kosmiskajos aparātos. To izmanto arī kā amatieru radio pavadoni.

## Lidojuma gaita
*SwissCube* tika palaists  06:21 *[[UTC]]* ar nesējraķeti *[[PSLV]]-CA*, sērijas numurs *C14*, no Satiša Dhavana kosmosa centra. Tas bija sekundārā krava pavadonim *[[Oceansat-2]]* un kopā ar to tika palaisti pavadoņi: *[[BeeSat]]*, *[[UWE-2]]*, *[[ITU-pSat1]]* un derīgās kravas *[[Rubin 9.1]]*, *[[Rubin 9.2]]*.

Pavadoni sākotnēji vadīja no *EPFL* Kosmosa centra, un misija bija paredzēta 3 — 12 mēnešiem. 2012. gada decembrī, pēc vairāk nekā divu gadu darbības kontrole pār *SwissCube* tika nodota radioamatieru *HB9MFL* stacijām Šveicē un Nīderlandē. *EPFL* Kosmosa centrs, kas tika pārdēvēts par Šveices Kosmosa centru, turpmāk pārorientējās uz jaunu nanopavadoņa projektu *[[CleanSpace One]]*, kas demonstrētu *SwissCube* noķeršanu un novadīšanu no orbītas.

## Ārējās saites
* ''SwissCube'' vietne 
* ''SwissCube'' radioamatieru pavadoņu vietnē 
* ''SwissCube'' Gunter's Space page
UCI šosejas riteņbraukšanas Pasaules kauss

**UCI šosejas riteņbraukšanas Pasaules kauss** () bija šosejas riteņbraukšanas sacensības sezonas garumā, kuras sastāvēja no desmit viendienas sacensībām. Pirmās sacensības notika 1989. gadā un aizvietoja *[[Super Prestige Pernod International]]* seriālu. Pirmajos trijos gados sacensības sponsorēja Francijas minerālūdens izplatīšanas kompānija Perrier. Sacensību kopvērtējumā tika noteikts uzvarētājs individuāli un komandu vērtējumā.

Lielāko uzvaru skaitu izcīnīja Paolo Betīni, kurš uzvarēja trīs reizes pēc kārtas 2002., 2003., un pēdējā sacensību sezonā 2004. gadā. Trīs braucēji kopvērtējumā uzvarējuši divreiz: Mauricio Fondrīsts (1991. un 1993. gadā), Johans Musēvs (1995. un 1996. gadā) un Mikēle Bartoli (1997. un 1998. gadā).

Sacensības notika paralēli UCI šosejas riteņbraukšanas Pasaules rangam, kurā tika iekļautas visas UCI apstiprinātās sacensības. Tos abus 2004. gada sezonas beigās aizvietoja *[[UCI ProTour]]* un *[[UCI Continental Circuits]]* sacensību seriāli.

## Sacensības
* Milāna–Sanremo 1989–2004
* Flandrijas tūre 1989–2004
* Parīze-Rubē 1989–2004
* Ljēža–Bastoņa–Ljēža 1989–2004
* *[[Amstel Gold Race]]* 1989–2004
* *[[Wincanton Classic]]* 1989–1997
* Sansevastjanas klasika 1989–2004
* *[[Züri-Metzgete]]* 1989–2004
* *[[Grand Prix des Amériques (riteņbraukšana)|Grand Prix des Amériques]]* 1989–1992
* Parīze-Tūra 1989–2004
* *[[Giro di Lombardia]]* 1989–2004
* *[[GP des Nations]]* 1990–1993
* *[[Rund um den Henninger-Turm]]* 1995
* Japānas kauss 1996
* *[[HEW Cyclassics]]* 1998–2004
* *[[GP de la Libération]]* 1989–1991

## Uzvarētāji
Druckas kņazi

thumb|150px|Druckas kņazu ģerbonis.
**Druckas kņazs** bija Druckas (mūsdienās Druckas ciems Talačinas rajonā, Baltkrievijā) dalienu kņazistes valdnieka tituls 11.-14. gadsimtā. Druckas kņazi piederēja Polockas Rurikoviču dinastijai, 14. gadsimta vidū viņu valdījumus pievienoja Lietuvas dižkunigaitijai.

## Vēsture
thumb|300px|Polockas kņazistes sastāvā 11. gadsimtā.
Pēc Polockas kņaza Vseslava Bračislaviča nāves viņa valstī izveidoja Druckas, Minskas un Vitebskas dalienu kņazistes. Par pirmo Druckas kņazu 1101. gadā iecēla kņaza Vseslava dēlu Rogvolodu, kristītajā vārdā - Borisu, kas 1127. gada pats kļuva par Polockas kņazu. Kijivas lielkņazs Mstislavs Vladimirovičs Lielais 1129. gadā anektēja Polockas zemes un aizsūtīja tās kņazu dzimtu trimdā. Pēc atgriešanās no trimdas 1139. gadā sākās Druckas kņazu cīņa par varu Polockā ar Vitebskas un Minskas kņaziem, kas turpinājās līdz pat 13. gadsimta vidum.

13. gadsimta otrajā pusē Druckas kņazi nokļuva Minskas kņazu, vēlāk Vitebskas kņazu atkarībā. Ap 1270. gadu Vitebskas kņazi uz laiku nonāca Zelta Ordas, pēc tam Lietuvas dižkunigaitijas atkarībā. Pēdējais Polockas Rurikoviču dinastijas kņazs Druckā bija Andrejs Vasiļjevičs, kas krita 1399. gada Vorsklas kaujā pret Ordas karaspēku.

## Zināmie Druckas kņazi
* Rogvolods (Boriss) Vseslavičs (1101—1127, 1140—1144), Polockas kņazs (1127-1128), pēc tam trimdā. Viņa valdīšanas laikā uz daudziem laukakmeņiem pie galvenajiem Polockas zemes tirdzniecības ceļiem tika iekalti krusti, kurus vēl tagad sauc par Borisa akmeņiem
* Gļebs Rogvolodovičs (1144—1151, ap 1171 - ap 1180)
* Gļebs Rostislavičs (1151—1158), Minskas kņaza vasalis 
* Rogvolods Borisovičs (1158—1159, 1162 — ap 1171)
* Boriss Vseslavičs (ap 1190)

## Ārējās saites
Войтович Л. КНЯЗІВСЬКІ ДИНАСТІЇ СХІДНОЇ ЄВРОПИ (кінець IX — початок XVI ст.): склад, суспільна і політична роль (ukrainiski)

## Skatīt arī
* Polockas kņazi
* Kijivas lielkņazi
* Novgorodas kņazi
* Pleskavas kņazi
* Smoļenskas kņazi
* Polockas Rurikoviču dinastija
Jaslo

**Jaslo** () ir pilsēta Polijā, Piekarpatu vojevodistē, uz dienvidrietumiem no Žešovas. 1856. gadā Ignacijs Lukasevičs Jaslo pievārtē uzbūvēja pasaulē pirmo mūsdienu naftas pārstrādes rūpnīcu. Arī mūsdienās pilsētā atrodas kompānijas "LOTOS" naftas pārstrādes rūpnīca. Jaslo ir poļu matemātiķa Hugo Steinhausa (*Hugo Steinhaus*, 1887—1972) dzimtā pilsēta.
Barometrs

thumbnail|Mehāniskais barometrs
**Barometrs** (, *baros* — ‘smagums’, , *metron* — ‘mērs’) ir mērinstruments, mēraparāts atmosfēras spiediena mērīšanai.

## Barometru veidi
* Dzīvsudraba (šķidruma) barometrs ir viens no izplatītākajiem barometriem. Tas atmosfēras spiedienu nosaka pēc dzīvsudraba (šķidruma) staba augstuma vertikālā mēģenē vai stobriņā, kas augšā slēgts, bet apakšā iegremdēts traukā ar šķidrumu.
* Aneroīds ir barometra veids, kuru veido apaļa plānsienu metāla kastīte ar gofrētām malām. Tās iekšpusē ir retināts gaiss un pēc kastītes deformācijas fiksē atmosfēras spiediena maiņu.
* Hipsometrs ir barometrs, kas nosaka atmosfēras spiedienu pēc ūdens vārīšanās temperatūras.
* Ķīmiskais barometrs (štormglāze) ir sena fizikāli ķīmiska ierīce, kas spēj reaģēt uz laika apstākļu izmaiņām.

## Vēsture
1644. gadā itāļu fiziķis Evandželista Toričelli veica eksperimentus ar vienā galā noslēgtu ar dzīvsudrabu pildītu caurulīti. Viņš ievietoja to ar vaļējo galu uz leju dzīvsudraba vannā un konstatēja, ka caurulīte neizlija pilnīgi tukša, tajā palika 76 centimetrus augsts dzīvsudraba stabs. Toričelli secināja, ka gaisa spiediens uz dzīvsudrabu vannā ir vienāds ar dzīvsudraba staba spiedienu caurulē. Viņš bija izgudrojis pirmo dzīvsudraba barometru. Toričelli konstatēja, ka gaisa spiediens ir atkarīgs no laikapstākļiem. Tāpēc kopš 1649. gada daudzviet Eiropā barometru sāka lietot, lai noteiktu gaidāmos laikapstākļus.

## Korekcija
Pirms aneroīda barometra nolasījuma veikšanas, pa to nedaudz pieklauvē, lai mazinātu mehānisma berzes dēļ radušos kļūdu. Nolasījumu izlabo ar augstuma korekciju, jo mērījumu jāattiecina pret jūras līmeni. Korekciju augstumam var iegūt, izmantojot tabulas, kurās dotas korekcijas vērtības pie noteikta augstuma virs jūras līmeņa un āra gaisa temperatūras. Ņem vērā arī instrumenta sistemātisko kļūdu, kuru nosaka, salīdzinot barometru ar precīzu etalonierīci.

Korekciju augstumam iespējams iegūt arī aptuveni. Augstumu pēdās virs jūras līmeņa palielina par desmit procentiem un izdala ar 30. Iegūtais lielums ir korekcija hektopaskālos, kuru pieskaita barometra nolasījumam.

## Skatīt arī
* Barogrāfs
* Higrometrs
* Manometrs
* Jautājums par barometru

## Atsauces
Atlass

**Atlass** var būt:

* Atlass (kalni) — kalnu sistēma Āfrikas ziemeļrietumos;
* Atlass (pavadonis) — Saturna pavadonis;
* atlass (audums) — audums ar gludu un spīdīgu labo pusi;
* Atlas (nesējraķešu saime) — ASV nesējraķešu saime;
** Atlas 5
** Atlas 5/401
** Atlas 5/411
** Atlas 5/431
** Atlas 5/521
** Atlas 5/551
** Mercury-Atlas 6
** Mercury-Atlas 7
** Mercury-Atlas 8
** Mercury-Atlas 9
** Mercury-Atlas 10

## Skatīt arī
* Atlants (nozīmju atdalīšana)
Sanmartina

**Sanmartina** () ir Argentīnas vissezonas polārstacija Antarktīdā. Izvietota uz Berija salas Margeritas līča austrumos pie Antarktīdas pussalas piekrastes. Izveidota 1951. gada 21. martā vietā, kur atradās viena no Britu Greiema Zemes ekspedīcijas bāzes nometnēm. Stacijas sākotnējais nosaukums bija **Ģenerāļa Sanmartina armijas bāze** (*Base de Ejército General San Martín*), kas 1990. gadā tika nomainīts uz tagadējo nosaukumu. Stacija nosaukta par godu vienam no Argentīnas neatkarības cīnītājiem ģenerālim Hosē de Sanmartinam. Bāzes dibinātājs bija viens no argentīniešu sistemātisko antarktisko pētījumu pamatlicējiem Ernans Puhato, kura mirstīgās atliekas ir apglabātas mauzolejā pie Sanmartinas stacijas.

Stacijas galvenās izpētes jomas ir ģeodēzija, seismoloģija, ģeoloģija un atmosfēras zinātnes. Stacijas apkaimē atrastas ievērojamas vara un citu metālu iegulas.

## Atsauces

## Ārējās saites
Dādra un Nagarhaveli

**Dādra un Nagarhaveli** (, , ) ir Indijas apvienotā teritorija (administratīvā vienība) netālu no Arābijas jūras piekrastes. Atrodas Indijas subkontinenta ziemeļrietumos starp Gudžarātas un Mahārāštras štatiem. Dādras un Nagarhaveli platība ir 487&nbsp;km² un tajā dzīvo aptuveni 343 tūkstoši iedzīvotāju. Apvienotās teritorijas administratīvais centrs ir Selvāsa. Oficiālās valodas ir hindi, gudžaratu un angļu valoda.

Dādras un Nagarhaveli klimatam ir raksturīgi musoni. To klāj mūžzaļie tropiskie meži un mangrovju purvi.

Iedzīvotāji galvenokārt koncentrējās ciltīs, saglabājos patriarhālas sociālās attiecības. Pastāv daudz naturālo saimniecību. Teritorija piesaista tūristus savas neskartas dabas dēļ. Tam viens no iemesliem ir neattīstītā rūpniecība.

Dādra un Nagarhaveli no 16. gadsimta vidus bija Portugāles kolonija. Neatkarību tā ieguva 1954. gadā.  kļuva par Indijas apvienoto teritoriju.

## Ārējās saites
Armored Core V

***Armored Core V*** ir *[[Armed Core (sērija)|Armed Core]]* simulācijas spēļu sērijas datorspēle, ko izstrādājis *[[From Software]]* un izdevis *[[Namco Bandai]]*, *[[Xbox 360]]* un *[[PlayStation 3]]* konsolēm. Šī spēle vairāk atgriežas pie oriģinālā *Armored Core* spēļu stila, un nav turpinājums spēlēm *[[Armored Core 4]]* un *[[Armored Core: For Answer]]*. Spēle *Armored Core V* izdota 2012. gada janvārī Japānā un tā paša gada martā ASV un Eiropā.

## Ārējās saites
* Oficiālā mājaslapa
Yakuza: Dead Souls

***Yakuza: Dead Souls*** ir *[[Yakuza (sērija)|Yakuza]]* rīcības-piedzīvojumu spēļu sērijas datorspēle, ko izstrādājis un izdevis Japānas uzņēmums *[[Sega (uzņēmums)|Sega]]* konsolei *[[PlayStation 3]]*. Spēles galvenais sauklis un pati spēles ideja ir — iznīcība. Spēli bija paredzēts izdot Japānā 2011. gada martā, taču zemestrīces seku dēļ to atlika līdz tā paša gada jūnijam, savukārt ASV un Eiropā spēle tika izdota 2012. gada martā.

## Ārējās saites
* Oficiālā mājaslapa
Bruno Saulītis

**Bruno Saulītis** (dzimis  Rīgā, miris  Jumpravā) bija latviešu rakstnieks, dzejnieks, tulkotājs un literatūrzinātnieks.

## Biogrāfija
Dzimis 1922. gadā Rīgā, strādnieka ģimenē, māsa Meta Saulīte. Mācījās Rīgas 2. pamatskolā (1931-1937) un Rīgas pilsētas 1. ģimnāzijā (1937-1942). Strādāja Ērgļu pagasta valdē. 1943. gadā iznāca Bruno Saulīša krājums "Pret rītu".

Otrā pasaules kara laikā viņu iesauca latviešu leģionā, dienēja saimniecības daļā. Pēc kara beigām bija ieslodzīts filtrācijas nometnē pie Ļeņingradas. Kopš 1946. gada darbojās Leļļu teātrī Mirdzas Ķempes un Jāņa Žīgura vadībā. 1947. gadā apprecējās ar Leļļu teātra aktrisi Skaidrīti Reimani.
 
Miris 1970. gadā Jumpravā, apbedīts Raiņa kapos 1970. gada 12. jūlijā.

## Bibliogrāfija
### Dzeja
* "Pret rītu" (1943)
* "Cīruļu putenis" (1956)
* "Daugavas elpa" (1959)
* "Labā diena" (1960)
* "Bērzi" (1964)
* "Ir cīruļu un liesmu laiks" (1968)
* "Mūžīgā cerība"(1970)

### Proza

* "Ļoti jautrs cilvēks" (1961)

### Tulkojumi
* V.Gēte "Miroņu deja", "Dziedonis", "Zvejnieks", "Četri gadalaiki." - publicēti Gētes rakstu I sējumā (Rīga, 1943) 
* Šekspīra soneti - atdzejojis 30 sonetus.
* Dž.G.Bairons "Dons Žuans" (poēmas fragmenti) - publicēti Dž.G.Bairona "Izlasē" LVI, Rīgā 1956
* H.Heine "Pasaules gaita" - Rīga, "Liesma" 1969
* A.Puškins "Kaukāza gūsteknis", "Gabrielāda" - publicēti A.Puškina "Kopotie raksti" III sējums, Rīga, 1967, 1968
* B.Brehts "Dzejoļi", luga "Trīsgrašu opera", "Trīsgrašu romāna" songi
* E.Mieželaitis "Cilvēks" dzejoļu krājums Rīga, 1964
* J.Marcinkevičs "Asinis un pelni" poēma 1964

### Kopoti raksti
* Kopoti raksti, 7 sējumos (1963 - 1978)
San Martín

***San Martín*** var būt:

* Hosē de Sanmartins *(José de San Martín)* — Argentīnas neatkarības cīnītājs
* Sanmartinas polārstacija *(Base San Martín)*
* Antarktīdas pussalas argentīniešu nosaukums *(Tierra de San Martín)*
Starpoint Gemini

***Starpoint Gemini*** ir *[[Little Green Men Games]]* izstrādāta un *[[Gamers Gate]]* izplatīta PC reālā laika stratēģijas datorspēle. Spēles galvenais uzdevums ir kontrolēt savu kosmosa kuģu komandu, uzlabot to, cīnīties pret ienaidniekiem un apmainīties ar citu precēm. 2011. gada decembrī spēle tika izdota ciparu lejuplādes formā, bet 2012. gada martā tika izdota PC-DVD formātā.

## Ārējās saites
* Oficiālā mājaslapa
Krosno apriņķis

**Krosno apriņķis** (*powiat krośnieński*) var būt:

* Krosno apriņķis (Lubušas vojevodiste) - apriņķis Polijā, Lubušas vojevodistē
* Krosno apriņķis (Piekarpatu vojevodiste) - apriņķis Polijā, Piekarpatu vojevodistē
Krosno apriņķis (Piekarpatu vojevodiste)

**Krosno apriņķis** () ir apriņķis Polijā, Piekarpatu vojevodistē. Apriņķis robežojas ar Piekarpatu vojevodistes Jaslo, Stšižovas, Bžozovas un Sanokas apriņķiem, kā arī Slovākiju, bet Krosno pilsēta ir anklāvs apriņķa teritorijā. 

## Apskates objekti
*Burbkas naftas ieguves muzejs (*Kopalnia ropy naftowej w Bóbrce*)
*Maguras nacionālais parks (*Magurski Park Narodowy*)

## Galerija

Krempna_-_widok_ogólny.JPG|Maguras nacionālais parks
Bóbrka,_Muzeum_Przemysłu,_003.jpg|Naftas ieguves muzejs


## Ārējās saites
*Maguras nacionālais parks
*Burbkas naftas ieguves muzejs
Vulgāta

right|200px|thumb|''Vulgata Sixtina''
**Vulgāta** ( — 'vispārpieņemtā versija') ir Bībeles tulkojums latīņu valodā, ko veicis svētais Hieronims (4. gadsimta beigas—5. gadsimta sākums). 

Tulkojums tika veikts no grieķu valodas un ivrita, lai aizstātu vecāku Bībeles tulkojumu, kas pazīstams kā *Vetus Latina*, jo šis senākais variants bija iztulkots agrīnajā latīņu valodā. Sākot ar 7. gadsimtu, tas kļuva par populārāko Bībeles latīnisko variantu. Tridentas ekumeniskais koncils (1545—1563) atzina, ka Vulgāta ir Dieva iedvesmots darbs, un turpmāk tā kļuva par katoļu oficiālo Bībeli. Vēlāk ar baznīcas ziņu Vulgāta vairākkārt tika labota, papildināta. Mūsdienās pamatā tiek lietota jau *Nova Vulgata*.

## Atsauces
R. Kelly

**Roberts Silvestrs Kellijs** (; dzimis ), plašāk pazīstams ar skatuves vārdu ***R. Kelly***, ir amerikāņu dziedātājs, dziesmu autors un ierakstu producents. Bieži tiek dēvēts par "ritmblūza karali", viņš arī ir viens no visu laiku veiksmīgākajiem ritmblūza māksliniekiem.

Uzstāties sācis 1980. gados un debitējis 1992. gadā ar grupu *[[Public Announcement]]*. 1993. gadā uzsācis solokarjeru, izdeva albumu *[[12 Play]]*. Mākslinieka pazīstamākās dziesmas ir *[[Bump n' Grind]]*, *[[Your Body's Callin']]*, *[[I Believe I Can Fly]]*, *[[Gotham City]]*, *[[Ignition]]*, *[[If I Could Turn Back the Hands of Time]]*, *[[The World's Greatest]]*, *[[I'm a Flirt]]*. 1997. gadā par dziesmu *I Believe I Can Fly* saņēma trīs *[[Grammy]]* balvas.

RIAA ir viņu atzinis par vienu no visu laiku komerciāli sekmīgākajiem amerikāņu mūziķiem. *R. Kelly* savus ierakstus ir pārdevis vairāk nekā 33,5 miljonos kopiju.

## Diskogrāfija
;Studijas albumi
* *[[12 Play]]* (1993)
* *[[R. Kelly (albums)|R. Kelly]]* (1995)
* *[[R. (albums)|R.]]* (1998)
* *[[TP-2.com]]* (2000)
* *[[Chocolate Factory]]* (2003)
* *[[Happy People/U Saved Me]]* (2004)
* *[[TP.3 Reloaded]]* (2005)
* *[[Double Up]]* (2007)
* *[[Untitled (albums)|Untitled]]* (2009)
* *[[Love Letter]]* (2010)
* *[[Black Panties]]* (2012)
* *[[Write Me Back]]* (2012)

## Ārējās saites

* 
* 
* 
* 
* 
*
Mērija Blaidža

**Mērija Džeina Blaidža** (; dzimusi ) ir amerikāņu dziedātāja, dziesmu autore, ierakstu producente, kā arī aktrise un repere. Ir ieguvusi deviņas *[[Grammy]]* balvas un četras *American Music* balvas, tāpat ir ierakstījusi astoņus daudzplatīna diskus saņēmušus albumus. Viņa ir vienīgā māksliniece, kas *Grammy* ir ieguvusi popmūzikā, repā, gospelī un ritmblūzā.

Mūziķes karjeru sākusi 1992. gadā, kad sadarbībā ar ierakstu kompānijām *MCA Records* un *Uptown* izdeva debijas studijas albumu *[[What's the 411?]]*. Ar desmitā studijas albuma *[[My Life II... The Journey Continues (Act 1)]]* (2011) izdošanu, viņai bija sasniegusi 10 albumu debitēšanu *[[Billboard 200]]* topa pirmajā desmitniekā. Līdz 2011. gadam viņa savus albumus visā pasaulē ir pārdevusi 50 miljonos kopiju, savukārt singlus — 15 miljonos.

## Diskogrāfija
;Studijas albumi
* 1992: *[[What's the 411?]]*
* 1994: *[[My Life]]*
* 1997: *[[Share My World]]*
* 1999: *[[Mary]]*
* 2001: *[[No More Drama]]*
* 2003: *[[Love & Life]]*
* 2005: *[[The Breakthrough]]*
* 2007: *[[Growing Pains]]*
* 2009: *[[Stronger with Each Tear]]
* 2011: *My Life II... The Journey Continues (Act 1)''

## Ārējās saites

*
1231. gads

**1231**. () bija parastais gads, kas pēc Jūlija kalendāra sākās trešdienā.

## Notikumi

## Dzimuši

## Miruši
* 3. novembris — Vladislavs III Tievkājis (*Władysław III Laskonogi*), olijas lielkņazs (dzimis 1161./1167.)
* 17. novembris — Ungārijas Elizabete (*Heilige Elisabeth von Thüringen*), katoļu svētā (dzimis 1207. gadā)
* 7. decembris — Svētais Antonijs no Padujas (*Antonius Patavinus*), katoļu svētais (dzimis 1195.)
Kolačice

**Kolačice** () ir pilsēta Polijā, Piekarpatu vojevodistē, uz ziemeļrietumiem no Krosno. Rakstos pirmoreiz minēta 1339. gadā.
Dordoņa

**Dordoņa** (, , ) ir Francijas departaments, viens no divpadsmit Jaunakvitānijas reģiona departamentiem. Dordoņas administratīvais centrs ir Perigē, otra lielākā pilsēta ir Beržeraka. Dordoņa administratīvi sīkāk dalās četros apgabalos (*arrondissements*):
* Perigē apgabals (*Arrondissement de Périgueux*);
* Beržerakas apgabals (*Arrondissement de Bergerac*);
* Nontronas apgabals (*Arrondissement de Nontron*);
* Sarlalakanedas apgabals (*Arrondissement de Sarlat-la-Canéda*).

## Ārējās saites
Ķīnieši

thumb|300px|Ķīnas etnolingvistiskā karte

**Ķīnieši** ir viena no Āzijas nācijām, lielākā nācija pasaulē. Ķīnieši lieto vairākas valodas, bet galvenokārt ķīniešu valodu ar hieroglifu rakstu, kas parādījās jau 13. gadsimtā pirms mūsu ēras. Reliģija — daoisms, budisms, konfūcisms, kā arī mazāk islāms un kristietība.

Termins "ķīnieši" attiecas uz visām etniskajām grupām, kuras dzīvo Ķīnā, vislielākā no tām ir haņi.

## Vēsture
Seno ķīniešu etniskā kopība aizsākās konsolidējoties Huanhes baseina pamatiedzīvotājiem ap 7.—6. gadsimtu pirms mūsu ēras. No šīs teritorijas tālāk senie ķīnieši izplatījās uz dienvidiem, ziemeļiem un rietumiem, kas viņiem ļāva pārtautot daudzas kaimiņu tautas. Lielais izplatības areāls un dažādu reģionu nošķirtība ir veicinājusi atšķirības starp dažādām ķīniešu daļām. Antropoloģiskā ziņā lielākā daļa ķīniešu pieder austrummongoloīdiem, bet Ķīnas dienvidos pārsvaru ņem dienvidmongoloīdu varianti.

## Etniskās grupas Ķīnā
Pastāv atšķirīgas koncepcijas par to, kas pieder pie ķīniešiem:
* Ķīnas Tautas Republikas (ĶTR) un Ķīnas Republikas pilsoņi.
* Etniskā skatījumā ĶTR kopumā ir atzinusi 56 etniskās grupas, kas mīt Ķīnā vismaz kopš pēdējās imperatoru dinastijas (Cjiņu dinastija) laikiem, kā arī pieskaita ķīniešus, kas mīt ārzemēs (huacjao). Tādā variantā ķīniešos iekļaujas arī mongoļi, tibetieši, mandžūri un citas tautības, tomēr sašaurināti par ķīniešiem var uzskatīt tikai haņus, kas sastāda 92% ĶTR un 98% Ķīnas Republikas iedzīvotāju, un tiem etniski tuvākās tautības.

## Ķīniešu skaita izmaiņas Latvijā pēc tautas skaitīšanu datiem (1897—2011)
Vanagi (Upmalas pagasts)

**Vanagi** (arī **Vonogi**) ir ciems Preiļu novada Upmalas pagastā, Izvietojies pagasta ziemeļrietumos Dubnas labajā krastā  no pagasta centra Vecvārkavas un  no Rīgas.

Apdzīvotā vieta izaugusi padomju gados kā kolhoza «Vanagi» ciemats. Vanagos līdz 2012. gadam atradās pamatskola. Ir bibliotēka, veikals. Vanagu katoļu baznīca ir vietējas nozīmes arhitektūras piemineklis.

1897. gadā ciemā bija 26 sētas.

## Iedzīvotāju skaita izmaiņas
Esošajās robežās, pēc CSP datiem.

## Atsauces
Vonogi

**Vonogi** var būt:
* Vonogi  — apdzīvota vieta Aulejas pagastā
* Vonogi — apdzīvota vieta Blontu pagastā
* Vonogi — apdzīvota vieta Kombuļu pagastā
* Vonogi — apdzīvota vieta Višķu pagastā
* Vonogi -- apdzīvota vieta Istras pagastā
* Vanagu Kombuļu pagastā cits nosaukums
* Vanagu Upmalas pagastā cits nosaukums
Dravīdu valodas

thumbnail|300px|Dravīdu valodu izplatība Indijas subkontinentā
**Dravīdu valodas** ir Indijas dienvidos, Šrilankas ziemeļos un Beludžistānā (Pakistānā) izplatīta valodu saime. Dravīdu valodas lieto aptuveni 200 miljoni cilvēku, no kuriem 95% prot vismaz vienu no šīm četrām valodām: malajālamu, tamilu, kannadu un telugu valodu.

## Dravīdu valodu iedalījums

;Dienviddravīdu valodas
* tamilu valoda
* malajālama
* kannadu valoda
* kotu valoda
* todu valoda
* kodagu valoda
* tulu valoda
* koragu valoda
* bellaru valoda
;Dienvidcentrāldravīdu valodas
* telugu valoda
* gondu valoda
* nagarčalu valoda
;Centrāldravīdu valodas
* kolamu valoda
* naiki valoda
;Ziemeļdravīdu valodas
* brahuju valoda
* kuruhu valoda

## Skaitļu vārdi
Skaitļiem no 1 līdz 100 ir līdzīgi nosaukumi visās lielajās dravīdu valodās.
Vipassanas meditācija

**Vipassana meditācija** ir viena no senākajām Teravādas budisma mūsdienās pazīstamajām meditācijas tehnikām, kuru pirms vairāk kā 2500.gadiem atklāja un mācīja Sidhārta Gautama (Šakjamuni Buda).

## Etimoloģija
Pāli valodā *passana* – redzēt pareizi; *vipassana* – redzēt realitāti tādu kāda tā ir, izpratne, atskārsme par lietu patieso dabu.

## Vipassana tehnikas būtība

Vipassana meditācijas tehnika ir detāli aprakstīta Palī kanona jeb Tripitakas sūtrā *Mahā Satipatthāna Sutta* (palī valodā - Dižā apzinības izveidošanas sūtra). Tehnikas pamatā ir sevis izzināšanas process, kurā ar koncentrētu prātu praktizētājs novēro realitāti sava prāta un ķermeņa ietvaros. Šajā procesā praktizētājs agrāk vai vēlāk pamana visu pastāvošo fenomenu iezīmes – *aniča* (viss ir mainīgs un nepastāvīgs); *dukha* (viss mainīgais ir neapmierinošs); *anata* („es” neasamība).

Pakāpeniski nostiprinot šo iezīmju izpratni un attīstot apzinību, praktizētāja prāts pārstāj automātiski reaģēt uz pasaules fenomeniem ar „patīk” vai „nepatīk” un tā vietā sāk uztver realitāti tādu kāda tā ir. Apzinoties fenomenu patieso dabu, praktizētājs pakāpeniski atbrīvojas no negatīviem prāta stāvokļiem tādiem kā naids, dusmas, bailes, skumjas, alkas u.c..

Vipassana meditācijas neatņemama daļa ir morālas uzvedības normas: 1) atturēties no nogalināšanas; 2) atturēties no zagšanas; 3) atturēties no seksuālas rīcības, kuras rezultātā kāds cieš; 4) atturēties no melošanas; 5) atturēties no apdullinošu vielu lietošanas.

## Vipassana prakse mūsdienās

Mūsdienās vipassana meditāciju pasniedz vairākās tradīcijās; izplatītākās no tām:

# *S.N.Goenka* un *Sayagyi U Ba Khin* tradīcija
# *Mahasi Sayadaw* tradīcija
# Taizemes meža klosteru un *Ajahn Chah* tradīcija
# *Pa Auk Sayadaw* tradīcija

Vipassana meditācijas kustība ir izplatījusies rietumos, arī Latvijā.

## Atsauces

## Ārējās saites
* Dažādu tradīciju Vipassanas skolotāju lekcijas
* BBC dokumentāla filma ''The Mindful Way''
* BBC dokumentālā filma ''The Buddha Comes To Sussex''
* Vipassana meditāija ''S.N.Goenka'' un ''Sayagyi U Ba Khin'' tradīcijā
* Vipassana meditācija ''Ajahn Chah'' tradīcijā
* Vipassana meditācija ''Mahasi Sayadaw'' tradīcijā
Pipa Midltone

**Filipa Šarlote "Pipa" Midltone** (; dzimusi ) ir angļu augstāko aprindu pārstāve, Velsas princeses Katrīnas jaunākā māsa.

Studējusi angļu literatūru Edinburgas Universitātē. Pēc universitātes absolvēšanas strādājusi sabiedrisko attiecību firmā un ballīšu organizētājfirmā, taču pašlaik strādā savu vecāku uzņēmumā *Party Pieces*.

## Atsauces

## Ārējās saites